Legal Document

Category: 27

Text:
3. ΠΡΟΕΔΡΙΚΟΝ ΔΙΑΤΑΓΜΑ της 20/27 Φεβρ. 1931 Περί μέτρων προστασίας βαμβακοπαραγωγής. Άρθρ.1.-1.Βαμβακόσπορος εισαγόμενος εκ του εξωτερικού δι’ οιανδήποτε χρήσιν πρέπει να είναι καταλλήλως απολυμασμένος, του τοιούτου βεβαιουμένου δια πιστοποιητικού επισήμου αρχής του τόπου της προελεύσεως και τεθεωρημένου παρά του αρμοδίου Ελληνικού Προξενείου. Εν ουδεμιά περιπτώσει επιτρέπεται εκτελωνισμός βαμβακοσπόρου μη συνοδευομένου παρά του ως άνω πιστοποιητικού απολυμάνσεως. 2.Εισαγωγή ανεκκοκκίστου βάμβακος εκ του εξωτερικού απαγορεύεται απολύτως. 3.Ειδικώς δια την Μακεδονίαν και Θράκην προς πρόληψιν μεταδόσεως του ροδίνου σκώληκος απαγορεύεται εντελώς η εισαγωγή βαμβακοσπόρου ή ανεκκοκκίστου βάμβακος όχι μόνον εκ του εξωτερικού αλλά και οιασδήποτε άλλης περιφερείας του Κράτους. Εξαιρετικώς επιτρέπεται η υπό γεωργικών επιστημονικών ιδρυμάτων του Κράτους εισαγωγή σπόρων προς επιστημονικούς σκοπούς, εφ’ όσον ούτοι έχουν υποστή την δέουσαν απολύμανσιν. Άρθρ.2.-(Αντικατεστάθη δια των διατάξεων του Ν.Δ. 3854/1958). Άρθρ.3.-(Αντικατεστάθη δια των διατάξεων του άρθρ. 16 Ν.Δ. 3853/1958). Άρθρ.4.-(Αντικατεστάθη δια των διατάξεων του Ν.Δ. 3854/1958 και των εκτελεστικών αυτού Δ/των). Σελ. 850(α) 263-124